เรื่องร้องเรียน: ร้านก๋วยเตี๋ยวเรืออยุธยา แยกเกษตร เทน้ำเสียลงท่อสาธารณะโดยตรง
การดำเนินการของเจ้าหน้าที่: วันที่ 14 ธันวาคม 2565 เวลาประมาณ 10.00 น. สำนักงานเขตจตุจักรโดยฝ่ายสิ่งแวดล้อมและสุขาภิบาลร่วมกับฝ่ายเทศกิจ ดำเนินการตรวจสอบร้านก๋วยเตี๋ยวเรืออยุธยา บริเวณแยกเกษตรถนนพหลโยธิน แขวงเสนานิคม เขตจตุจักร กรุงเทพมหานคร ขณะตรวจสอบพบว่าท่อระบายน้ำสาธารณะมีเศษเส้นก๋วยเตี๋ยว และจากการสอบถามเจ้าของร้านทราบว่ามีการเทหม้อน้ำรวกเส้นก๋วยเตี๋ยวลงท่อระบายน้ำสาธารณะ จึงได้แนะนำให้เก็บกวาดทำความสะอาดและได้ดำเนินการปรับคดีฐานกระทำความผิดตามพรบ. รักษาความสะอาดฯพ.ศ 2535 ในวันที่ 14 ธันวาคม 2565 ทั้งนี้ได้จัดทำหนังสือแนะนำห้ามมิให้เทน้ำเสียหรือสิ่งปฏิกูลลงสู่ท่อระบายน้ำสาธารณะกรุงเทพฯ ตั้งแต่บัดนี้เป็นต้นไป
ความเห็นของผู้แจ้ง: ขอบคุณเจ้าหน้าที่ทุกคน ทุกฝ่าย ที่ช่วยตรวจสอบและแก้ไขปัญหานี้ เพื่อเป็นจุดเริ่มต้นเล็กๆ ที่ช่วยลดปัญหาท่อตัน น้ำท่วม น้ำการทิ้งของเสียลงท่อน้ำสาธารณะ และช่วยสร้างพฤติกรรมที่ถูกต้อง ลดผลกระทบต่อสิ่งแวดล้อมค่ะ 😊
พื้นที่: แขวงเสนานิคม เขตจตุจักร กรุงเทพมหานคร